— У гэтым годзе вельмі парадаваў рапс – ураджайнасць дасягнула ўзроўню 38,2 цэнтнера з гектара, што з’яўляецца лепшым вынікам за апошнія 5 гадоў, — расказвае Вольга Батуля. – Таксама мы атрымалі добры ўраджай трыцікале – 53 цэнтнеры з гектара, 55 цэнтнераў з гектара азімага ячменю. Прыбытак ад добрага ўраджаю даў магчымасць ужо на сённяшні дзень напалову забяспечыць патрэбы на будучы год у сферы сродкаў аховы раслін. Хоць у цэлым для сельскай гаспадаркі год быў, безумоўна, не самы просты.